**218/2023. (IX.25.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Savaria Múzeum „Az osztrák-magyar határtérség archeológiai értékeinek újszerű kultúrturisztikai bemutatása a muzeológiai és turisztikai partnerek együttműködésében/ArcheoROUTE” elnevezésű pályázaton részvételének támogatásáról, valamint az Iseum Savariense Régészeti Műhely és Tárház antik szentélyének terében tervezett „Határon és korszakokon átnyúló virtuális régészeti park létrehozása” megnevezésű beruházás megvalósításához hozzájárulásról szóló XVII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Csapláros Andrea, a Savaria Múzeum igazgatója/

**Határidő:** 2023. szeptember 28.